Broj: 01/1-11-1-374/23

Sarajevo, 25.12.2023. godine

Na osnovu člana 17. stav (3) i (4) Zakona o javnim nabavkama BiH, („Službeni glasnik BiH“, broj 39/14 i 59/22), člana 69. Statuta Općine Stari Grad Sarajevo, a u skladu sa inicijativom Službe kabineta Općinskog načelnika donosi:

**POSEBNU ODLUKU**

**o pokretanju postupka javne nabavke kojom se mijenja plan javnih nabavki za 2023. godinu**

**Član 1.**

##### Odobrava se pokretanje postupka javne nabavke za Izradu elaborata o ekonomskoj opravdanosti osnivanja Javnog Preduzeća Općine Stari Grad Sarajevo, kojom se mijenja plan javnih nabavki za 2023. godinu.

**Član 2.**

Procijenjena vrijednost nabavke iz člana 1. ove Posebne odluke iznosi 5.970,00 KM(bez PDV-a), sa periodom pokretanja od 26.12.2023. godine. Predmetna nabavka je planirana Budžetom Općine Stari Grad Sarajevo, za 2023. godinu na kontu broj: 613935 – 1 Ostale stručne usluge-izrada elaborata o ekonomskoj opravdanosti osnivanja JP OSG, što potvrđuje i Prijedlog narudžbe Budžeta broj 15 od 22.12.2023. godine.

**JRJN: 79311400-1 Usluge ekonomskog istraživanja.**

**Član 3.**

##### Postupak javne nabavke provest će se u skladu sa članom 90. Zakona o javnim nabavkama BiH („Službeni glasnik BiH“ , broj 39/14 i 59/22), koje se odnose na direktni postupak, a za predmetnu nabavku će se zaključiti Ugovor sa izabranim vršiocem usluge.

##### Član 4.

Izmjene i dopune Plana javnih nabavki za 2023. godinu će biti objavljenje u sistemu e-Nabavke, potpisivanjem ove Posebne odluke.

**Član 5.**

Ova Posebna odluka stupa na snagu danom donošenja.

**Obrazloženje**

Služba kabineta Općinskog načelnika dostavila je aktom broj: 01-04-4-3112/23 od 26.12.2023.godine inicijativu Općinskom načelniku za pokretanje postupka nabavke za **Izradu elaborata o ekonomskoj opravdanosti osnivanja Javnog Preduzeća Općina Stari Grad Sarajevo,** putem direktnog sporazuma.

Procijenjena vrijednost nabavke iznosi 5.970,00 KM(bez PDV-a). Predmetna nabavka planirana je Budžetom Općine Stari Grad Sarajevo za 2023. godinu na budžetskom kontu: 613935-1 Ostale stručne usluge-izrada elaborata o ekonomskoj opravdanosti osnivanja JP OSG.  **JRJN: 79311400-1 Usluge ekonomskog istraživanja.**

Uvidom u Plan javnih nabavki Općine Stari Grad Sarajevo 2023. godinu, utvrđeno je da predmetna nabavka nije planirana istim.

Cijeneći prethodno navedeno, donesena je Odluka kao u dispozitivu.

Zasnovanost akta na zakonu potvrđuju:

Tarik Aščić, stručni saradnik za javne nabavke

**Aldiana Kavazović, dipl.pravnik**

**Predsjednik Komisije za javne nabavke**

**OPĆINSKI NAČELNIK**

**Irfan Čengić**

Dostaviti:

1. Služba kabineta Općinskog načelnika,

2. Služba za finansije,

3. Evidencija,

4. U spis.